એનું નામ દિપક. પલ્લવી વિદ્યાલય, અમદાવાદમાં દસમા ધોરણમાં અભ્યાસ કરે. શરૂઆતથી જ દિપક અભ્યાસમાં ખુબ મહેનતુ. દર વર્ષે ખુબ મહેનત કરે, પણ તેનું પરિણામ ધાર્યા કરતા નીચું આવે. એનું કારણ સાવ અલગ જ હતું. તેને જન્મથી જ મધુપ્રમેહ ( ડાયાબિટીસ ) નો રોગ હતો.તેના શરીરના કા ર્બોદિત પદાર્થોનું પાચન થતું નહોતું . તે રોજ ના ચાર જેટલાં ઇન્સ્યુલિનના ઈન્જેકશન લેતો. કેટલીયે વાર શાળાએ આવે ત્યારે થાકેલો હોય. વધારે તકલીફ હોય, તો ગેરહાજર પણ રહે. છતાં તેની અભ્યાસ માટેની લગન અને ધગશ ભરપૂર.